section_heading: Životopis
paragraph_text: Prve uloge bile su joj Anica u "Klupku" Pere Budaka, Tina u "Lizistrati" i "NATO-u" Rolfa Hochhutha i Tinka u Kozarčevoj jednočinki "Pod noć", da bi odmah početkom sljedeće sezone (1975./76.) dojmljivo odigrala gluhonijemu Ketrin u "Majci Hrabrost" Bertolta Brechta. Otad je odigrala sedamdesetak uloga u drami i u mjuziklu te se u trideset godina umjetničkog rada dokazala kao pouzdana i životno teatru odana umjetnica. Njezina adresa oduvijek je bio HNK u Osijeku. Neke od uloga: Gina ("Ožalošćena porodica", B. Nušić), Hekata ("Macbeth", W. Shakespeare), Maruška ("Tena", J. Kozarac), Gđa Smrt ("Mein Kampf", G. Tabori), Baba ("Bljesak zlatnog zuba", M. Matišić), Gđa Cini ("Tako je ako vam se čini", L. Pirandello), Katarina ("Tango drugi puta" V. Stojsavljevića), Rabin Eliachim ("Slavonska Judita", nepoznati autor), Kurva ("Pravac nebo", O. von Horvath), Vrag ("Bećarac", Bourek-Ivić), Have i Jente ("Guslač na krovu", Stein-Bock-Harnick), Sfinga ("Neprijatelj naroda", H. Ibsen). Trenutačno nastupa u predstavama "Teštamenat" Pere Budaka (Kika), "Gospodin lovac" Georgesa Feydeaua (radio spikerica), "Osam žena Roberta Thomasa" (gđa. Chanel), "Vodena koka S. I. Witkiewicza" (Špicl jeka) i "Sam čovjek Ive Kozarčanina" (Mati, Cvijetina majka).<ref>